Uspon desnice ugrožava Šengen?
Da li će uspon ekstremne desnice u Evropi značiti povlačenje do sada ostvarenog, poput slobode kretanja šengenskim prostorom?
U Briselu još uvijek vjeruju da to nije slučaj, ipak, neprijatno su iznenadjeni agresivnošću sa kakvom ultra desne političke partije stupaju na snagu širom evropskog prostora. Uzroke treba tražiti u predugoj krizi, tvrdi profesor Briselskog univerziteta Paskal Delvit. ." Oni koji su do sada vodili velike i značajne evropske države, poput Francuske, su sami otvorili vrata ovoj pojavi, otvarajući Pandorinu kutiju nacionalnog ponosa, isključivosti, ksenofobije. ", smatra politički analitičar Centra za evropske studije u Briselu Iv Pasko. A prvi rezultat desnog pritiska na Brisel bi mogao biti ustupak onima koji zaziru od ostalih. Jedan od najznačajnih dometa evropske ideje, sloboda kretanja evropskim prostorom, Šengen bi, pod pritiskom Francuske, Njemačke, Holandije i sličnih, mogla da pretrpi ozbiljan udarac u vidu uspostave mehanizma po kojem bi, kada to nacionalne vlasti odluče, ponovo bile uspostavljene granične kontrole što, s pravom, mnogi u Evropi vide kao početak kraja Šengena. kaže Iv Pasko. To posredno priznaju i u evropskim institucijama. Za sada se svim silama bore da ukažu kako je svaka granica u Uniji granica ne jedne, već dvije susjedne države, što već postaje evropsko pitanje, dakle pitanje koje treba riješiti na evropski način. Medjutim, za sada se napori Brisela čine samo kao kupovanje vremena, bez snažnog kontra-argumenta. ", navodi evropska komesarka za unutrašnje poslove, Sesilija Malmstrom. Kako će se ova priča završiti i da li će Šengen biti prvi koji će pasti pod udarom narastajuće desnice u Evropi? U Briselu se nadaju da se to još uvijek neće desiti, svjesni da na meti ultra desnih, bez obzira sa kojeg kraja Evrope dolazili, nije samo sloboda kretanja, već i sve ono što danas predstavlja EU.